OpenLLM-France/wikimedia huggingface dataset:
# Doramad

Doramad era una pasta de dents radioactiva que va ser produïda durant la primera meitat del segle XX per l'empresa berlinesa Auergesellschaft i que contenia tori-X.
El dentífric prometia unes dents blanques, radiants i lliures de bacteris gràcies a la radiació ionitzant de les substàncies radioactives que contenia. En aquella època, era una fita científica que es presentava com una cura miraculosa. Va ser només després de llançar les bombes atòmiques a Hiroshima i Nagasaki que es van reconèixer els possibles efectes de la radiació ionitzant; això va fer que la pasta de dents hagués de deixar de comercialitzar-se.
L'envàs anunciava el següent:
| « | Besondere biologische Heilwirkungen durch Radium-Strahlen. Tausendfach ärztlich verordnet und empfohlen. | » |
A la part posterior del tub de pasta es podia llegir el següent:
| « | Was leistet Doramad? Durch ihre radioaktive Strahlung steigert sie die Abwehrkräfte von Zahn u. Zahnfleisch. Die Zellen werden mit neuer Lebensenergie geladen, die Bakterien in ihrer zerstörenden Wirksamkeit gehemmt. Daher die vorzügliche Vorbeugungs- und Heilwirkung bei Zahnfleischerkrankungen. Poliert den Schmelz aufs Schonendste weiß und glänzend. Hindert Zahnsteinansatz. Schäumt herrlich, schmeckt neuartig, angenehm, mild u. erfrischend. Ausgiebig im Gebrauch. | » |

## Referències

* ↑ Radioaktive Zahncreme: Doramad - für "strahlend" weiße Zähne, 7. November 2011
* ↑ Webseite über Doramad (englisch)

## Bibliografia

* W. Wolffenstein: Hautschädigungen nach externer Doramad (Thorium X-Degea)-Behandlung nebst Mitteilung eines Falles. In: Klinische Wochenschrift 6/1927, S. 857–858.
* H. Schwenger: Uran für Stalin In: Der Tagesspiegel Ausgabe vom 5. August 2007
* P. Robert: Noticeable clearing up of a pigmented nevus on the lower leg following single application of doramad (thorium X). In: Dermatologica 100/1950, S. 379. PMID: 15421065
* C. Grupen: Grundkurs Strahlenschutz: Praxiswissen für den Umgang mit radioaktiven Stoffen. Springer, 2008, ISBN 3-540-75848-8, S. 176–177.
# Diaporama

Diaporama és una tècnica audiovisual consistent en l'observació d'un treball fotogràfic mitjançant la projecció creuada d'imatges diapositives sobre una o diverses pantalles juxtaposades sincronitzades manualment o amb ajuda magnètica, acompanyada d'una banda sonora. Es tracta d'un terme encunyat a França cap als anys 50. Un diaporama és un espectacle d'exhibició de diapositives; per extensió, hom designa amb aquest terme qualsevol successió d'imatges o de documents connectats per efectes, als quals és possible adjuntar-hi so. Des de la disponibilitat de projectors de vídeo, hom també anomena generalment diaporama a la conferència elaborada en un document informàtic utilitzant programari com ara PowerPoint o Beamer de la casa Microsoft, que pot ser o bé una conferència professional o bé un espectacle públic o privat compost únicament per fotografies. Fins i tot sense la projecció, els principals programes de processament d'imatges proposen que el terme diaporama consisteixi simplement en el fet de fer desfilar una selecció d'imatges a pantalla completa.
# Djabal Hamrin

Les muntanyes de Hamrin (àrab: تلال حمرين, Tilāl Ḥamrīn, o تلال بارِمّا, Tilāl Bārimmā) són una cadena muntanyosa de l'Iraq que s'estén des de la província de Diyala, 60 km a l'est de Bagdad, fins a la frontera amb l'Iran. Són considerades la branca occidental del Zagros. La regió està habitada per unes 12.000 persones, la majoria àrabs musulmans sunnites, però també per àrabs musulmans xiïtes, kurds i turcmans. Una petita ciutat a la part oest de les muntanyes, a la vora d'un llac artificial, porta també el nom d'Hamrin. El llac o embassament fou creat el 1981 i pot contenir dos bilions de metres cúbics d'aigua; l'aigua es fa servir per al reg i al llac també s'hi practica la pesca. El 2008 una nova presa a l'Iran va fer perdre a l'embassament el 80% de la seva capacitat.
# Diğdem Hoşgör

Diğdem Hoşgör (Antalya, 2 d'octubre de 1991) és una jugadora d'handbol turca. Juga al Muratpaşa Belediyespor d'Antalya i amb aquest club ha estat part del primer equip turc per a jugar una semifinal europea d'handbol el 2015. Des de 2009 és integrant de la selecció nacional turca d'handbol platja i des de 2014 de la selecció nacional turca d'handbol femení.

## Referències

* ↑ http://www.antalyadaspor.com/32-hentbol-turk-hentbol-tarihinde-bir-ilk.html Arxivat 2017-02-02 a Wayback Machine.
* ↑ http://www.sporx.com/muratpasa-belediyesporun-buyuk-gururu-SXHBQ156933SXQ
* ↑ http://www.milliyet.com.tr/muratpasa-dan-8-sporcu-a-milli-bayan-antalya-yerelhaber-197059/

## Vegeu també

* Esin Sağdıç
* Sibel Karameke
# Draft de l'NBA del 1965

El Draft de l'NBA de 1965 va produir quatre futurs membres del Basketball Hall of Fame.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Fred Hetzel (F) | Estats Units | San Francisco Warriors | Davidson |
| 2 | Bill Bradley (F) | Estats Units | New York Knicks | Princeton |
| 3 | Bill Buntin (C) | Estats Units | Detroit Pistons | Michigan |
| 4 | Rick Barry (F) | Estats Units | San Francisco Warriors | Miami |
| 5 | Dave Stallworth (F) | Estats Units | New York Knicks | Wichita State |
| 6 | Jerry Sloan (G) | Estats Units | Baltimore Bullets | Evansville |
| 7 | Billy Cunningham (F) | Estats Units | Philadelphia 76ers | North Carolina |
| 8 | Jim Washington (F) | Estats Units | St. Louis Hawks | Villanova |
| 9 | Nate Bowman (C) | Estats Units | Cincinnati Royals | Wichita State |
| 10 | Gail Goodrich (G) | Estats Units | Los Angeles Lakers | UCLA |
| 11 | Ollie Johnson | Estats Units | Boston Celtics | San Francisco |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 12 | Will Frazier (F) | Estats Units | San Francisco Warriors | Grambling |
| 13 | Dick Van Arsdale (G) | Estats Units | New York Knicks | Indiana |
| 14 | Tom Van Arsdale (F) | Estats Units | Detroit Pistons | Indiana |
| 15 | Tal Brody (G) | Estats Units | Baltimore Bullets | Illinois |
| 16 | Jesse Branson (F) | Estats Units | Philadelphia 76ers | Elon |
| 17 | Hal Belvins | Estats Units | New York Knicks | Arkansas |
| 18 | Flynn Robinson (G) | Estats Units | Cincinnati Royals | Wyoming |
| 19 | John Fairchild (F) | Estats Units | Los Angeles Lakers | Brigham Young |
| 20 | Ronnie Watts (F) | Estats Units | Boston Celtics | Wake Forest |
# Draft de l'NBA del 1968

El Draft de l'NBA de 1968 va donar dos noms de futurs membres del Basketball Hall of Fame, que a més va ser escollits entre els 50 millors jugadors de la història de l'NBA el 1996, Elvin Hayes i Wes Unseld. També s'ha de destacar dues eleccions que posteriorment van destacar com a entrenadors, Don Chaney i Rick Adelman.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Elvin Hayes (C) | Estats Units | San Diego Rockets | Houston |
| 2 | Wes Unseld (C) | Estats Units | Baltimore Bullets | Louisville |
| 3 | Bob Kauffman (PF) | Estats Units | Seattle SuperSonics | Guilford |
| 4 | Tom Boerwinkle (C) | Estats Units | Washington Bullets | Tennessee |
| 5 | Don Smith (C) | Estats Units | Cincinnati Royals | Iowa State |
| 6 | Otto Moore (C) | Estats Units | Detroit Pistons | Pan American |
| 7 | Charles Paulk (PF) | Estats Units | Milwaukee Bucks | Northeastern State |
| 8 | Gary Gregor | Estats Units | Phoenix Suns | South Carolina |
| 9 | Ron Williams (SG) | Estats Units | San Francisco Warriors | West Virginia |
| 10 | Bill Hosket (PF) | Estats Units | New York Knicks | Ohio State |
| 11 | Bill Hewitt (PF) | Estats Units | Los Angeles Lakers | USC |
| 12 | Don Chaney (SG) | Estats Units | Boston Celtics | Houston |
| 13 | Skip Harlicka (SG) | Estats Units | Atlanta Hawks | South Carolina |
| 14 | Shaler Halimon (PG) | Estats Units | Philadelphia 76ers | South Carolina |

## Jugadors destacats no escollits en 1a ronda

| Posició | Jugador | Nacionalitat | Equip de l'NBA | Origen (Universitat/club) |
| 23 | Stu Lantz (SG) | Estats Units | San Diego Rockets | Saint Louis |
| 79 | Rick Adelman (PG) | Estats Units | Detroit Pistons | Loyola (Los Angeles) |
| 157 | Ron Boone (SG) | Estats Units | Phoenix Suns | Marquette |
# Districte de Rožňava

El districte de Rožňava - (eslovac) Okres Rožňava - és un dels 79 districtes d'Eslovàquia. Es troba a la regió de Košice, a l'est del país. Té una superfície de 1.173,34 km², i el 2013 tenia 63.082 habitants. La capital és Rožňava.

## Llista de municipis
### Ciutats

* Rožňava
* Dobšiná

### Pobles

Ardovo | Betliar | Bohúňovo | Bôrka | Brdárka | Bretka | Brzotín | Čierna Lehota | Čoltovo | Čučma | Dedinky | Dlhá Ves | Drnava | Gemerská Hôrka | Gemerská Panica | Gemerská Poloma | Gočaltovo | Gočovo | Hanková | Henckovce | Honce | Hrhov | Hrušov | Jablonov nad Turňou | Jovice | Kečovo | Kobeliarovo | Koceľovce | Kováčová | Krásnohorská Dlhá Lúka | Krásnohorské Podhradie | Kružná | Kunova Teplica | Lipovník | Lúčka | Markuška | Meliata | Nižná Slaná | Ochtiná | Pača | Pašková | Petrovo | Plešivec | Rakovnica | Rejdová | Rochovce | Roštár | Rozložná | Rožňavské Bystré | Rudná | Silica | Silická Brezová | Silická Jablonica | Slavec | Slavoška | Slavošovce | Stratená | Štítnik | Vlachovo | Vyšná Slaná
# Districte de Rottal-Inn

El districte de Rottal-Inn, en alemany Landkreis Rottal-Inn, és un districte rural (Landkreis), una divisió administrativa d'Alemanya, situat al sud-est de la regió administrativa de la Baixa Baviera a l'estat federat de l'Estat Lliure de Baviera (Freistaat Bayern). Limita al sud i en sentit horari amb el districte d'Altötting, Mühldorf, Landshut, Dingolfing-Landau i Passau. Al sud-est hi ha l'estat austríac de l'Alta Àustria (Braunau). Compta amb una població de 118.164 (2017).

## Història

El districte va ser creat el 1972 mitjançant la fusió dels dos districtes anteriors de Pfarrkirchen i Eggenfelden i parts dels districtes Griesbach i Vilsbiburg.

## Geografia

Els principals rius del districte són el Inn i el seu tributari, el Rott.

## Escut d'armes

* L'escut d'armes combina els símbols dels dos districtes anteriors. Dexter en cap és una pantera com el símbol d'Eggenfelden, derivada de l'escut d'armes dels comtes d'Spanheim, que va governar l'àrea fins al segle xiii. Sinistre a base d'un cavall com a símbol de Pfarrkirchen, ja que la zona és famosa per la tradició de cria de cavalls. El bressol sinistre Azure entre ells simbolitza els dos rius del districte, l'Inn i el Rott.

## Ciutats i municipis

| Ciutats | Municipis | |
| Eggenfelden Pfarrkirchen Simbach am Inn Markt(ciutats de mercat) Arnstorf Bad Birnbach¹ Gangkofen Massing¹ Tann¹ Triftern Wurmannsquick ¹ administrat dins d'un Verwaltungsgemeinschaft | Bad Birnbach Ering Falkenberg Massing Tann | Bayerbach Dietersburg Egglham Ering Falkenberg Geratskirchen¹ Hebertsfelden Johanniskirchen Julbach Kirchdorf am Inn Malgersdorf Mitterskirchen Postmünster Reut Rimbach¹ Roßbach Schönau Stubenberg¹ Unterdietfurt Wittibreut Zeilarn ¹ administrat dins d'un Verwaltungsgemeinschaft |

## Referències

* ↑ «Fortschreibung des Bevölkerungsstandes» (en alemany). Bayerisches Landesamt für Statistik und Datenverarbeitung, setembre 2018. [Consulta: 26 setembre 2018].

## Enllaços externs

* Lloc web oficial (alemany)
* Grans fotografies arquitectòniques d'esglésies antigues del districte
# Dècada del 1450
## Esdeveniments

* Invenció de la impremta a Europa
* Caiguda de l'Imperi Romà d'Orient
* Inici de la Guerra de les Dues Roses
* Auge de la pintura a l'oli

## Personatges destacats

* Gutenberg
* François Villon
* Vlad Ţepeş
* Álvaro de Luna y Jarana
# Eduardo Torres Pérez

Eduardo Torres Pérez (Albaida, 1872 – Sevilla, 23 de desembre de 1934) fou un compositor, organista, mestre de capella, crític musical i director de cor valencià.
Inicià la seva formació musical com a infant de cor a la catedral de València, on rebé els ensenyaments de Salvador Giner i Vidal i del Pare Joan Bta. Guzmán. A primeries de 1896 es convertí en mestre de capella de la catedral de Tortosa. Seguí la carrera eclesiàstica al Seminari de València. Acabats els estudis, el 1910 obtingué la plaça de mestre de capella de la Catedral de Sevilla, càrrec que conservaria fins a la mort. Col·laborà amb Manuel de Falla en la fundació de l'Orquestra Bètica de Cambra, de què en seria el primer director, estigué vinculat a la secció musical de l'Ateneu de Sevilla i fou professor de música de l'Hospital Provincial, de la Societat Econòmica d'Amics del País i del Conservatori de Sevilla. Com a compositor va ser autor de moltes composicions religioses i profanes amb pseudònim, que li dugueren gran popularitat.

## Referències

* ↑ Marco, Tomás. Spanish music in the twentieth century (en anglès). Harvard University Press, 1993, p. 86. ISBN 978-0-674-83102-5 [Consulta: 11 desembre 2014].
* ↑ «El maestro de la pequeña forma» (en castellà). Hermandaddelsol.com. Arxivat de l'original el 2016-03-03. [Consulta: 11 desembre 2014].

## Bibliografia

* Centro de Documentación Musical de Andalucía. Catálogo de libros de polifonía de la catedral de Sevilla, 1994.

## Vegeu també

* Vicent Ripollès i Pérez, predecessor de Torres a la catedral de Tortosa
# Eduardo Echegaray y Eizaguirre

Eduardo Echegaray y Eizaguirre (Múrcia, 5 d'octubre de 1839 - Madrid, 11 de novembre de 1903) va ser un enginyer i matemàtic espanyol, germà de l'escriptor i matemàtic José de Echegaray.
Professor en la Universitat Central de Madrid i a l'Escola d'Enginyers, va ser autor d'un Diccionario etimológico de la lengua española, edició ampliada d'una obra de Roque Barcia Martí i publicat en cinc volums, al que Haensch i Omeñaca llisten com a «no gaire satisfactori». El 17 de març de 1901 va prendre possessió del seu càrrec d'acadèmic de nombre en la Reial Acadèmia de Ciències Exactes, Físiques i Naturals, substituint Justo Egozcue y Cía, en la medalla 23.

## Referències

* ↑ «D. Eduardo Echegaray». El Imparcial [Madrid], 13.152, 12-11-1903, pàg. 3. ISSN: 2171-0244.
* 1 2 Puche Lorenzo, 2000, p. 379-392.
* ↑ «Don Eduardo Echegaray». ABC [Madrid], 27-11-1903, pàg. 4.
* ↑ Barcia i Echegaray, 1887.
* ↑ Haensch i Omeñaca, 2004, p. 142.
* ↑ «En la Academia de Ciencias». El Globo [Madrid], 9.234, 18-03-1901, pàg. 1. ISSN: 2171-0082.

## Bibliografia

* Barcia, Roque; Echegaray, Eduardo de. José María Faquineto. Diccionario general etimológico de la lengua española. Tomo I. Madrid: Álvarez Hermanos, impresores, 1887.
* Haensch, Günther; Omeñaca, Carlos. Los diccionarios del español en el siglo XXI. Universidad de Salamanca, 2004. ISBN 9788478006113.
* Puche Lorenzo, Miguel Ángel «El "Diccionario etimológico de la lengua española" de Echegaray, un ejemplo de lexicografía decimonónica». Revista de Investigación Lingüística. Universitat de Múrcia, 3, 2, 2000, pàg. 379-392. ISSN: 1139-1146.
# El Dormidor (Caudiers de Conflent)

El Dormidor és una muntanya de 2.033,1 metres d'altitud del límit entre les comunes de Caudiers de Conflent, de la comarca del Conflent, i de Matamala, de la del Capcir, tots dos a la Catalunya del Nord.
És a prop de l'extrem sud-oest del terme de Caudiers de Conflent i al sud-est del de Matamala, al sud-oest del Coll del Dormidor i al nord-oest del Coll de la Jaguinta.

## Referències

* ↑ El Dormidor en els ortofotomapes de l'IGN

## Bibliografia

* Becat, Joan. «36 - Caudiers de Conflent i 84 - Matamala». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Caudiers de Conflent i Matamala». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Dorothe Engelbretsdotter

Dorothe Engelbretsdotter (16 de gener de 1634 - 19 de febrer de 1716) fou una escriptora de la literatura noruega. Va escriure principalment himnes i poemes. Ha estat caracteritzada com la primera autora de Noruega i la primera feminista abans que el feminisme esdevingués un concepte.

## Família

Engelbretsdotter va néixer a Bergen. Era filla del rector i vicari, Engelbret Jørgenssøn i Anna Wrangel. El seu pare fou el cap de l'escola secundària i més tard deà de la catedral. El 1652 es va casar amb Ambrosius Hardenbeck, un famós teòleg, conegut pels seus sermons de funeral. Va tenir cinc fills i quatre filles.

## Carrera

El 1678 va aparèixer el seu primer volum, Själens aandelige Sangoffer publicat a Copenhaguen. Es tracta d'un llibre d'himnes i peces devocionals, que va tenir gran ressò públic. Aquests primers versos han estat considerats els millors de l'autora. Aquesta fama li va permetre viatjar a Dinamarca i fou rebuda a la cort. També va conèixer Thomas Hansen Kingo, el pare del poeta danès, que va dur a terme un concurs poètic improvisat de preguntes i respostes. També aquí va escriure Tåreoffer ('Sacrifici de llàgrimes'), dedicada a la reina Carlota Amàlia, l'esposa de Cristià V de Dinamarca.
El 1683 va morir el seu marit, quan ja havia tingut nou fills, set dels quals havien mort i els altres dos vivien lluny de Bergen. Es va perdre la casa on havia viscut en l'incendi de 1702, com el 90% de la ciutat. Ho va expressar en el poema Afften Psalme. Va morir el 19 de febrer de 1716.

## Referències

* ↑ Akslen, Laila. «Dorothe Engelbretsdatter». A: Helle,Knut. Norsk biografisk leksikon (en norwegian). Oslo: Kunnskapsforlaget [Consulta: 2 març 2011].
* ↑ «Dorothe Engelbretsdotter: "Aftensang" (1678) (Barokken 1600-tallet)». Arxivat de l'original el 2011-07-24. [Consulta: 18 desembre 2012].

## Enllaços externs

* Dorothe Engelbretsdatter Arxivat 2011-06-29 a Wayback Machine. i Dagbladet Forfatter.
* Dorothe Engelbretsdatter i NRK Forfatter.
# Doroteu de Caldea

Doroteu de Caldea o Doroteu el Caldeu (en llatí Dorotheus, en grec antic Δωρόθεος) fou un escriptor grec que Plutarc menciona, i diu que era autor de l'obra περὶ λὶθων (Sobre les pedres), del que cita el segon llibre. Podria ser el mateix Doroteu que esmenta Plini el Vell a la seva Naturalis Historia, encara que aquest que Plini menciona podria ser un Doroteu d'Atenes.

## Referències

* ↑ 4.Dorotheus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1068
# Dot als Països Catalans

Als Països Catalans, el dot és una part del patrimoni dels pares que en vida d'ells hom pot lliurar als cabalers —fills o filles—, a vegades en pagament o a compte de llurs drets legitimaris, a diferència de l'heretament, que hom lliura només a l'hereu o a la pubilla. La muller solia aportar aquests béns per raó de matrimoni, com a contribució al sosteniment de les càrregues de la família en el règim normal català de separació de béns. Segons la llei del Parlament de Catalunya del 1984, que abolí el dot obligatori (o necessari), el dot és sempre voluntari (dot voluntari).

## Ajudes per a dotar donzelles: el cas de l'Ajuntament de Girona

Des d'època medieval existien ajudes per dotar donzelles o ajudes al maridatge de donzelles, com a obres de caritat instituïdes per particulars o institucions amb l'objectiu proveir de dot a noies pobres o sense recursos materials.
El 7 de febrer de 1660 el govern municipal va establir un sorteig anual d'un dot de 50 lliures per a les noies pobres de la ciutat Aquest sorteig anual es va mantenir de forma quasi ininterrompuda fins al 1869. La institució d'aquestes ajudes, juntament amb vuit misses diàries durant els tres dies de festa de Carnestoltes i el dejuni la vigília del 2 de febrer, eren la concessió a les autoritats eclesiàstiques per a què aquestes permetessin la celebració del Carnestoltes. La celebració havia estat prohibida el 1641 pels jurats de la ciutat per evitar els escàndols i excessos que comportaven els balls de màscares i disfresses.
El sorteig es feia mitjançant la “Bossa de les dotze donzelles”, peça de tela conservada a l'Arxiu Municipal de Girona.

## Referències

* ↑ «dot», 06-03-2023. [Consulta: 6 març 2023].
* ↑ Alberch Fugueras, Ramon «La rifa per a maridar donzelles». Revista de Girona, 1988, pàg. 92-93.
* ↑ «Maridatge de donzelles». Ajuntament de Girona, 06-03-2023. [Consulta: 6 març 2023].
# Dot Lake

Dot Lake és una concentració de població designada pel cens dels Estats Units a l'estat d'Alaska. Segons el cens del 2000 tenia 19 habitants.

## Demografia

Segons el cens del 2000, Dot Lake tenia 19 habitants, 10 habitatges, i 6 famílies La densitat de població era de 0 habitants/km².
Dels 10 habitatges en un 20% hi vivien nens de menys de 18 anys, en un 50% hi vivien parelles casades, en un 10% dones solteres, i en un 40% no eren unitats familiars. En el 40% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,9 i el nombre mitjà de persones que vivien en cada família era de 2,5.
Per edats la població es repartia de la següent manera: un 15,8% tenia menys de 18 anys, un 5,3% entre 18 i 24, un 26,3% entre 25 i 44, un 42,1% de 45 a 60 i un 10,5% 65 anys o més.
L'edat mediana era de 46 anys. Per cada 100 dones hi havia 90 homes. Per cada 100 dones de 18 o més anys hi havia 77,8 homes.
La renda mediana per habitatge era de 13.750 $ i la renda mediana per família de 62.500 $. Els homes tenien una renda mediana de 46.250 $ mentre que les dones 0 $. La renda per capita de la població era de 19.406 $. Cap de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Dot Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Dot Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Eberardo Villalobos

Eberardo Villalobos Schad (1 d'abril de 1908 - 26 de juny de 1964) fou un futbolista xilè.

## Selecció de Xile

Va formar part de l'equip xilè a la Copa del Món de 1930.

## Referències

* ↑ Eberardo Villalobos Fitxa i estadístiques a la FIFA
# El límite del amor

El límite del amor és una pel·lícula dramàtica espanyola del 1976 dirigida per Rafael Romero Marchent amb guió de Santiago Moncada.

## Sinopsi

Manuela i Juan, un jove matrimoni que porta quatre anys casats, viuen en un cortijo sevillà luxós on els agrada practicar els més variats jocs sexuals i en els que els acompanya Maria, la secretària de Juan. Maria és una antiga monja que fou professora de Manuela en un col·legi de l'Orde dels Carmelites, però que va decidir no renovar els vots. Un temps després se'ls uneix en els jocs Luis, un antic amant de Manuela abans de casar-se. Manuela li confessa la seva identitat a Juan, però ell no li dona gaire importància. Però per una sèrie de circumstàncies Manuela i Luis es queden sols al cortijo. L'endemà passa una cosa terrible.

## Repartiment

* Carmen Albéniz ... Bailarina
* Juan Luis Galiardo... Juan
* Enrique Giménez 'El Cojo'
* Charo López... María
* Alfredo Mayo ... Ricardo
* Agustín Navarro... Jardiner
* Fernando Nogueras ... Comissari
* Maria Perschy ... Mare Superiora
* Víctor Valverde... Luis
* Didi Sherman ... Manuela

## Premi

Charo López va rebre el premi a la millor actriu principal als Premis del Sindicat Nacional de l'Espectacle de 1976.

## Referències

* ↑ El límite del amor a abc.es
* ↑ El límite del amor a decine21.com
* ↑ "Retrato de familia", el mejor largometraje, ABC, 30 de gener de 1977